Siméon Denis Poisson

Siméon Denis Poisson (čítaj „Poason“) (* 21. jún 1781, Pithiviers, Francúzsko – † 25. apríl 1840, Paríž) bol francúzsky fyzik a matematik. 

Bol členom Francúzskej akadémie vied (1812) a tiež Petrohradskej akadémie vied (1826). Je považovaný za jedného zo zakladateľov matematickej fyziky. Aplikoval matematickú teóriu potenciálov na riešení otázok elektrostatiky (1811) a magnetizmu (1824).

Bol spoluzakladateľom teórie potenciálu, ďalej do oblasti jeho záujmu spadali:
 matematická analýza (Poissonova rovnica)
 variačný počet
 teória pravdepodobnosti (Poissonovo rozdelenie)
 hydromechanika

Významne prispel aj do oblasti teórie parciálnych diferenciálnych rovníc, teórie pružnosti a nebeskej mechaniky.

 Iné projekty 

Kategória:Francúzski matematici
Kategória:Francúzski fyzici
Kategória:Geometri
Kategória:Osobnosti pochované na Père-Lachaise
Kategória:Absolventi École Polytechnique